<classify> Wengi tumekuwa tukijiuliza katika lebo ya WCB kuna wasanii wengi na wazuri wanaotamba ndani na nje ya nchi lakini Diamond Platinumz amekuwa ndiye mtu anayepata matangazo mengi na show nyingi kubwa kuliko wenzake. Jibu la swali hilo amelitoa Meneja wa lebo ya WCB, Sallam Sharif maaarufu Sallam SK ambaye amelazimika kutoa ufafanuzi kwa nini wasanii wengine WCB hawapati ubalozi kama ilivyo kwa Diamond Platnumz. Leo Jumatano Machi 4, 2020 wakati Diamond akitangazwa kuwa balozi wa rangi za nyumba za Coral paints SK amesema sio kwamba wasanii wengine hawajawahi kuwa mabalozi na kutolea mfano Rayvanny kuwa alishawahi kutangaza moja ya kinywaji. Sio kweli kwamba hakuna msanii mwingine WCB ambaye hajawahi kuwa ubalozi, angalieni rekodi zenu Rayvanny alishawahi kutangaza. Isipokuwa wakati mwingine Diamond anaonekana sana kwa kuwa ndio wateja wanamuhitaji, lakini kwetu milango ipo wazi mtu akimtaka msanii yoyote atakayeona anamfaa tutaingia naye mkatabaamesema SK. Kwa upande wake Diamond amesema kikubwa ni kwamba fedha hizo za ubalozi zinaingia WCB na kufaidisha wote hivyo kupata kwake balozi nyingi ni faida kwa wasanii wote walioko katika lebo hiyo. Aidha Wasanii waliopo katika leo hiyo ya WCB, ni pamoja na Rayvanny,Mbosso,Lavalava na Queen Darleen na Mpaka sasa Diamond ni balozi wa kinywaji cha Pepsi,sabuni ya kufulia ya Niceone na kampuni ya mchezo wa kubahatisha ya Parimatch.  <topic>: BURUDANI 